《伟山内兄殁于榕城，眷属十馀口渡海远来相依。安置已定，作诗以志感伤》
清代·林占梅

寡鹄啼哀哀，孤雏鸣唧唧。相依渡海来，可怜皆弱质。

无食号馁渡，无衣苦寒慄。居住复无庐，何处堪容膝。

举家十馀人，谋生计安出。睹此怀故人，我心倍怆恻。

葺我南园居，细小藉栖息。分我布帛衣，寒威免侵逼。

指我北庄囷，三餐聊饱食。男课以诗书，女课以纺绩。

有井可汲炊，有圃可艺植。半载经营心，聊以尽吾力。

唯稍分润之，岂能俾充实。但期教有方，诸雏振云翼。

庶几入九原，相见无惭色。

作者简介：林占梅，历史人物，是中国清朝官员。根据《重修台湾省通志》记载，他于1802年上任台湾府儒学训导，隶属于台湾道台湾府，为台湾清治时期的地方官员，该官职主要从事台湾府境内之教育行政部分，受台湾府儒学教授制约，该官职亦通常为闽籍，语言可与台湾人互作沟通，事实上，教学上也以闽语为主，官话为辅。